cyanic-selkie/wikianc huggingface dataset:
Erik Mongrain
Biografi
På et tidlig stadium var Erik Mongrain inspirert av Metallica, Jimi Hendrix og i særklasse Kurt Cobain. En ny musikalsk åpenbaring skulle komme da han som 18-åring fikk høre om den velrenommerte kanadiske gitaristen Don Ross. Erik Mongrain hadde endelig funnet sin nisje. Etter dette var den store inspirasjonskilden den avdøde gitarlegenden Michael Hedges. Det var også på denne tiden Mongrain begynte å eksperimentere med «Lap tapping», som går ut på at gitaristen legger gitaren i fanget med strengene oppover og «tapper» notene omtrent slik man gjør på et piano.
Mongrain har godt rykte for sine konserter i USA, Canada og De britiske øyer, samt andre steder i Europa. Han begynte som gate-musikant og har senere holdt konserter på større arenaer og opptrådt i betydelige fjernsynsprogrammer. Videre har musikken fra hans første album, Fates, utgjort lydsporet til en dokumentar av Lance Trumbull som skal utgis i forbindelse med Everest Peace Project.
Pågående arbeid
I oktober 2008 utga Erik Mongrain sitt andre album, Equilibrium, over hele verden. Albumet inneholdt 9 nye komposisjoner, og tittelsporet er en hyllest til den naturlige balansen i alle aspekter ved livet og vår eksistens og mellom mennesker og kloden vår. Albumet er festet til tape i The Dragon Crossing Studios, opptaksfasilitetene til Paul Reed Smith. Mongrain blir på denne platen akkompagnert av Michael Manring og Bill Plummer.
Utgivelsen vil markeres med en direkte sending fra Erik Mongrains nettside som vil inneholde intervjuer med artisten, samt en konsert fremført "live" av Erik Mongrain selv. Dette prosjektet går under tittelen «Equilibrium Experience».
Libération
Libération (ofte omtalt som Libé) er en fransk dagsavis. Den ble grunnlagt i Paris i 1973 av Jean-Paul Sartre, Pierre Victor alias Benny Lévy og Serge July i kjølvannet av protestbevegelsene i mai 1968.
Libération er en av de fire store dagsavisene i Frankrike, og det var den første franske dagsavisen med utgave på Internett.
Upanema
Upanema er en kommune i delstaten Rio Grande do Norte i nordøstregionen av Brasil.
Hjelpeverge
Hjelpeverge er et begrep fra den tidligere vergemålsordningen, opphevet fra 1. juli 2013. Hjelpevergen var etter denne ordningen en person som er oppnevnt av overformynderiet til å bistå og forvalte verdiene for en myndig person som på grunn av senil demens, utviklingshemning, sinnssykdom eller legemlig funksjonshemming ikke kan ivareta egne interesser. Oppnevnelse av hjelpeverge innebærer ikke at vedkommende som får hjelpeverge er umyndiggjort. Virksomheten er dels regulert av lov og dels av departementale forskrifter. I den nye vergemålsordningen er skillet mellom verge og hjelpeverge opphevet: alle verger er nå bare verger.
Hjelpeverger skulle primært forvalte den vergetrengendes økonomi, og dernest være rettslig stedfortreder. Den vergetrengende kunne selv søke om hjelpeverge, og som utgangspunkt skulle vedkommende også samtykke i at det skulle oppnevnes hjelpeverge. Dersom personen ikke var i stand til å forstå betydningen av samtykket, kunne søknaden skrives av tilsynslegen.
Ved utnevnelse av hjelpeverge ble det samtidig nærmere bestemt hva slags formelle saker hjelpevergen kunne ta avgjørelser i. Hjelpevergen var forpliktet til å skrive årsregnskap og rapport til overformynderiet.
Noen advokater har slike verv, men vanligere er det med en pårørende eller annen slektning.
VM i skiflyging 1979
Verdensmesterskapet i skiflyging 1979 ble arrangert i Planica i Jugoslavia fra 16. til 18. mars 1979.
Mesterskapet skulle avvikles med tre omganger hver på de tre konkurransedagene, der de to beste omgangene hver dag talte i sammendraget, med poengsummer regnet ut fra gjennomsnittslengden i hver omgang. Fredag 16. mars var det dårlig vær, men juryen bestemte likevel at rennet skulle begynne. Landslagstrenerne godtok ikke dette, og den første konkurransedagen ble avlyst.
Bakken
Velikanka hadde før VM bakkerekord på 169 meter, satt av Walter Steiner (Sveits) 15. mars 1974. Det var verdensrekord da hoppet ble gjort. Under VM hadde bakken K-punkt 185 meter. Klaus Ostwald (Øst-Tyskland) tangerte verdensrekorden på 176 meter som prøvehopper under mesterskapet.
Den 74. Oscar-utdelingen
Den 74. Oscar utdelingen ble avhold 24. mars 2002, for første gang i det spesialbygde Kodak Theatre. Whoopi Goldberg var vert.
Vinnere og nominerte
Vinnere i uthevet skrift
Beste film
A Beautiful Mind
Beste mannlige skuespiller
Training Day – Denzel Washington
Beste kvinnelige skuespiller
''Monster's Ball – Halle Berry
Beste mannlige birolle
Iris – Jim Broadbent
Beste kvinnelige birolle
Et vakkert sinn – Jennifer Connelly
Beste regi
Et vakkert sinn – Ron Howard
Beste originalmanus
Gosford Park – Julian Fellowes
Oscar for beste kinematografi
Ringenes Herre: Ringens brorskap – Andrew Lesnie
Beste artistisk produksjon
Moulin Rouge! – Catherine Martin og Brigitte Broch
Beste kostymedesign
Moulin Rouge! – Catherine Martin og Angus Strathie
Beste lyd
Black Hawk Down – Michael Minkler, Myron Nettinga ogChris Munro
Beste klipp
Black Hawk Down – Pietro Scalia
Beste dokumentar
Murder on a Sunday Morning – Jean-Xavier de Lestrade, Frankrike
Beste fremmedspråklige film
Ingenmannsland – Bosnia
Borge (Nordland)
Borge er en tidligere kommune i Nordland fylke opprettet som Borge formannskapsdistrikt i 1837. I 1927 ble Valberg fradelt som egen kommune. Borge hadde etter fradelingen 4 093 innbyggere.
Borge ble 1. januar 1963 slått sammen med Buksnes, Hol og Valberg kommuner til den nye Vestvågøy kommune. Borge hadde ved sammenslåingen 4 056 innbyggere.
NM i bandy 1940
'''Det 28. norgesmesterskapet i bandy''' ble avholdt i 1940. I finalen spilte Mjøndalen Idrettsforening mot Stabæk Idrettsforening. Mjøndalen vant 2-0. Dommer var Ragnar Sundbo fra Snarøen Sportsklubb.
Finale
Kadettangen, Bærum.
Song Jiaoren
Song Jiaoren (kinesisk: 宋教仁; pinyin: Sòng Jiàorén, Wade-Giles: Sung Chiao-jen, født 5. april 1882 i Taoyuan i provinsen Hunan i Kina, død 22. mars 1913 i Shanghai) var en kinesisk politiker, medstifter av Tongmenghui, og første president for Guomindang.
Bakgrunn
Song Jiaoren ble født og utfannet i provinsen Hunan. Da han var seks år gammel begynte han på privatskole. Da han var 17 år gegynte han på Zhangjiangkollegiet i Taoyuan. Influert av sine lærere Huang Shouyi og Qu Fangmei tok Song ingen skritt for å ta den kinesiske embedsmannseksamen; han var nesten bare opptatt samtidens verdensbegienheter og motkultur. Han gjorde det utmerket på kollegiet.
I august 1902 dro Song Jiaoren til Wuchang for å studere ved Bishop Boone Memorial School. I Wuchang møtte han den revolusjonære Huang Xing og de to ble venner for livet.
Revolusjonær
Huang ble snart nødt til å forlate Wuchang på grunn av revolusjonær virksomher, og vendte hjem til Changsha. Etter at Huang dro, fortsatte Song med å organisere revolusjonære grupper i Hunan, øærlig i Changsha og Changde.
Senere i 1902 ble Song engasjert som lærer ved Wuchang lærerskole, en ledende privatskole. Song kom til Wuchang og begynte å undervise i 1903. Han ble aktiv i forskjellige revolusjonære grupper i området. Song diskuterte ofte politikk og revolusjon med sine studenter;mange av dem var ikke tilhengere av tanken om revolusjon.
På grunn av sin viksomhet måtte han i 1904 flykte fra Kina, og kom til Japan. Den 20. august 1905 grunnla han i Tokyo sammen med Sun Yat-sen foreningen Tongmenghui (Den revolusjonære kinesiske allianse) som hadde til mål å styrte Qing-dynastiet og etablere republikk i Kina.
Etter at Republikken Kina ble proklamert av Sun Yat-sen (1. januar 1912) gjennomførte Song i august forvandlingen av Tongmenghui til Zhongguo Guomindang (Det kinesiske nasjonalparti). Ved valgene til en første kinesisk nasjonalforsamling i februar 1913 førte han dette partiet til seier, og var med det favoritt til posten som statsminister. Men før det kom til det, ble han angrepet av attentatsmenn på jernbanestasjonen i Shanghai den 20. mars 1913. To dager etter døde han av sine sår.
Det ble formodet at den som stod bak mordet var presidenten for den daværende provisoriske regjering, Yuan Shikai, som deretter utøvet et presidialdiktatur, og senere lot seg utrope til keiser.
Guvernementet Giza
Al Jizah (arabisk: الجيزة) er en av Egypts regioner, og ligger midt i landet. Al Jizahs hovedstad er Giza.
Utfjorden
Utfjorden, eller Utvikfjorden er en del av Nordfjord i kommunene Gloppen, Stad og Stryn. Fjorden ligger mellom Hundvikfjorden i vest, og strekker seg 26 km østover til tettstedet Utvik, som fjorden har fått navnet etter. Den videre delen av Nordfjord har navnet Innvikfjorden.
Fjorden tar over for Hundvikfjorden i vest og har innløp ved ferjesambandet på E39 mellom Anda og Lote, rett øst for innløpet til Gloppefjorden. Sandane lufthamn er plassert på gården Hjelmeset på sørsiden av fjorden. Området mot fjorden til sør er bratt og ulendt i den delen som tilhører Gloppen, med unntak av den lille landbruksbygda Føleide, beliggende nord for Vereide. Området ved fjorden her, Ryssfjæra, var fra gammelt av landingssted for båter. Videre mot øst, over grensen til Stryn, ligger gårdene Moldreim, Tishammar og Frøyset langs Fv725. Fylkesveien ender ved til Utvik.
Kaliese Spencer
Kaliese Spencer (født 6. mai 1987 i Westmoreland) er en jamaicansk friidrettsutøver (hekkeløper).
Utfjorden
Fjorden danner kommunegrensen mellom Stad og Gloppen fra Lote til bygda Hennebygda på nordsida av fjorden, herfra tilhører nordsiden Stryn kommune. Langs nordsida av fjorden ligger gårdene Randabygd og Hopland i bratt terreng. Langs hele nordsida går fylkesvei 698, flere steder med et fall på opp mot 600 meter mot fjorden. Veien blir av denne grunn kalt for «panoramaveien». På høydene her ligger gården Fjelli, tvers over fjorden for Utvik. Her dannes skillet til Innvikfjorden som er navnet på den innerste delen av Nordfjord.
Kaliese Spencer
Spencer begynte å konkurrere på 800 meter, men valgte senere å gå over til 400 meter hekk. I 2006 vant hun VM-gull for juniorer i Beijing. Året etter deltok hun i VM 2007 i Osaka der hun ble nummer åtte i sin semifnale på 400 meter hekk.
I VM 2009 i Osaka var hun i finalen på 400 meter hekk og ble nummer fire på tiden 53,56. Hun løp også i forsøksheatene for Jamaicas lag på 4 x 400 meter stafett. Laget ble nummer to i finalen, bak USA.
Haukebø & Rødseth
Haukebø & Rødseth AS er en av Norges eldste bilforhandlere. I 1922 startet Haukebø & Rødseth med salg og service av Ford. I dag ledes bedriften av 3. generasjon ved Ole Bjørn Rødseth og er i dag forhandlere av Ford, Subaru og Mitsubishi. Selskapet holder til i moderne lokaler ved Fuglset i Molde.
Boris Stenberg
Boris Stenberg (født 1922 eller 1923, død 2009) var en svensk fotballspiller. Stenberg spilte for Råå IF da klubben nådde sin høyde på slutten av 1940-tallet og begynnelsen av 1950-tallet, og var på laget som vant Svenska Cupen 1948. Stenberg har også spilt 33 kamper for Råå IF i Allsvenskan, og tok sølv i Allsvenskan med klubben i 1950/51-sesongen.
Venha-Ver
Venha-Ver er en kommune i delstaten Rio Grande do Norte i nordøstregionen av Brasil.
Kjærlighet og ærlighet 3
Kjærlighet og ærlighet 3 er et musikkalbum med Jan Eggum. Albumet ble utgitt den 2. desember 2011.
Scottish Cup
Scottish Football Association Challenge Cup, mer kjent som Scottish Cup er en fotballturnering arrangert av Scottish Football Association.
Den første turneringen ble spilt med 16 deltakende lag i sesongen 1873-1874, og trofeet som overleveres til det vinnende laget er det eldste i sitt slag i verden. Den første vinneren var Queen's Park som slo Clydesdale 2-0 på det daværende Hampden Park foran 3,000 tilskuere.
Spillestruktur
I motsetning til den skotske ligacupen, er Scottish Cup også åpen for klubber utenfor ligasystemet. Tidligere var alle ligaklubber automatisk kvalifisert, og hvor lagene fra Scottish Premier League og First Division gikk inn i tredje runde, og de andre lagene måtte først gjennom en egen kvalifiseringscup. Fra sesongen 2007-2008 ble dette endret slik at alle klubber, inkludert lagene fra Scottish Premier League og Scottish Football League går inn i første runde.
Turneringen er en utslagsturnering hvor lagene settes opp parvis mot hverandre etter loddtrekning. Hvem som får hjemmebane avgjøres også gjennom loddtrekningen. Uavgjorte kamper går til omkamp, på banen til det laget som hadde bortekamp i første møte. Ender også omkampen med uavgjort, avgjøres videre avansement gjennom ekstraomganger og eventuelt straffekonkurranse.
Semifinalene spilles på nøytral bane, gjerne på nasjonalanlegget Hampden Park, hvor også finalene normalt spilles. Finalene i 1992-93 og i 1997-98 ble spilt på Celtic Park og finalen i sesongen 1996-97 ble spilt på Ibrox Stadium da Hampden Park gjennomgikk ombygginger. Finalen og semifinalene avgjøres etter ekstraomganger og eventuelt straffekonkurranse om nødvendig. Finalene i 1990 og 2006 ble avgjort gjennom straffekonkurranse.
Europakvalifisering
Vinneren av Scottish Cup blir kvalifisert til spill i Europaligaen, på den siste plassen fra Skottland. Dersom cupmesteren er kvalifisert til Mesterligaen gjennom seriespillet, vil denne plassen gå til tapende cupfinalist fram til og med 2014. Regelendring i UEFA fra og med 2015 bestemmer at dersom cupmester er kvalifisert til Mesterligaen, vil cupmesterplassen gå til det høyest plasserte laget i Scottish Premiership som ikke er kvalifisert gjennom seriespill.
Sioux
Sioux er et amerikansk urfolk, indianerstamme eller en av de opprinnelige nasjoner (stammer) i Nord-Amerika. Begrepet «sioux» omfatter enhver etnisk gruppe innenfor den store siouxstammen eller enhver av stammens mange språkdialekter. Siouxindianerne består av tre hovedgrupper basert på siouxspråkets dialekter og underkulturer: santee, yankton-yanktonai, og lakota.
Santeene (Isáŋyathi; «kniv»), også kalt for østlige dakotaer, bor i den absolutt østlige delen av delstatene Nord- og Sør-Dakota, Minnesota og nordlige Iowa. Yankton og yanktonai (iháŋktȟuŋwaŋ og iháŋktȟuŋwaŋnaii; «landsbyen-ved-enden» og «lille landsbyen-ved-enden»), kollektivt også omtalt som vestlige dakotaer eller ved endonymet (stedsnavnet) Wičhíyena, levde i området langs elven Minnesota. De er betraktet som midtre siouxer, og har fortiden blitt feilaktig klassifisert som nakotaer. Lakota, også kalt for tetoner (Thítȟuŋwaŋ; muligens i betydningen «de som bor på prærien») er de siouxer som bodde lengst vest, kjent for sin jakt- og krigerkultur.
I dag har siouxene mange adskilte stammemyndigheter spredt over flere reservater og samfunn i Nord-Dakota, Sør-Dakota, Nebraska, Minnesota, og Montana i USA, og i Manitoba og i det sørlige Saskatchewan i Canada.
Etymologi
Navnet «sioux» er en forkortet utgave av nadouessioux lånt inn i kanadisk fransk fra nadoüessioüak fra det tidlige ottawaspråket som eksonym (utenlandsk versjon av stedsnavn): naadowesiwag «sioux». Jean Nicolet nedtegnet bruken i 1640. Ur-algonkinsk form (av det senere algonkinske språket) var *na•towe•wa i betydningen «nordlige iroquoian», og kan ledes tilbake til flere datterspråk i det som kalles en liten klapperslange (massasauga, Sistrurus). Denne informasjonen ble forsøkt tolket som at ottawalånet var en fornærmelse. Imidlertid er den ur-algonkinske betegnelsen mest sannsynlig avledet fra en form *-a•towe•, i betydningen som ganske enkelt er «å snakke et fremmedspråk», noe som gjør det til en parallell til etymologien av det greske ordet «barbar». Senere ble dette forlenget i betydningen i en del algonkinske språk til å referere til den nevnte klapperslangen. Således, i motsetning til det mange redegjørelser hevder, likestilte det gamle ottawaordet naadowesiwag ikke siouxene med slanger. Dette er dog ikke bekreftet ettersom bruken i de tidligere tiår har ført til at dette begrepet har fått negative konnotasjoner for de stammer som begrepet refererer til. Det vil forklare hvorfor mange stammer har avvist dette begrepet som et eksonym. En kilde hevder at navnet «sioux» er avledet fra et chippewa-ord som har betydningen «liten slange»; chippewa, eller ojibwa, er en dialektvariant av ottawaspråket.
En del stammer har formelt eller uformelt tilpasset seg tradisjonelle navn: rosenknopp-siouxer er også kjent som sičháŋǧu oyáte, og oglalaer benytter ofte navnet oglála lakȟóta oyáte framfor «oglala-sioux-stammen». Den alternative stavingen ogallala er betraktet som feilaktig eller upassende.
Očhéthi Šakówiŋ
Da de kom i kontakt med europeere omtalte de historiske siouxene «den store sioux-nasjonen» som Očhéthi Šakówiŋ. Det hadde betydningen «sju rådsbål». Hvert bål var et symbol på en oyate (folk, stamme eller nasjon). De sju stammer som utgjorde siouxene var: Bdewákaŋthuŋwaŋ (mdewakanton), waȟpéthuŋwaŋ (wahpeton), waȟpékhute (wahpekute), sisíthuŋwaŋ (sisseton), iháŋkthuŋwaŋ (yankton), iháŋkthuŋwaŋna (yanktonai), og thítȟuŋwaŋ (teton eller lakota). De sju rådsbålene kunne samles hver sommer for å holde råd, fornye slektskap, avgjøre stammesaker, og delta i ritualet soldansen.
I dag er tetonene, santeene (blanding av de fire dakotastammene) og Minnesota-dakotaene, og yankton/yanktonai vanligvis kjent respektivt som lakotaer, østlige dakotaer, eller vestlig dakotaer. I alle de tre hoveddialektene er «Lakota» eller «Dakota» oversatt til å bety «venn» eller mer passende, «alliert». Bruken av lakota eller dakota kan derfor vise til en allianse som en gang knyttet sammen stammene i Den store siouxnasjonen.
Første kontakt med europeere
Dakotaene er første gang nedtegnet skriftlig å ha levd ved kilden til elven Mississippi i løpet av 1600-tallet. Omkring 1700 hadde en del migrert til dagens område Sør-Dakota. Ved slutten av 1600-tallet hadde dakotaene inngått en allianse med franske handelsmenn. Franskmennene forsøkte å få en fordel i kampen for den nordamerikanske pelshandelen mot engelskmennene som nylig hadde etablert Hudson's Bay Company.
Det første dokumenterte møtet mellom siouxer og franskmenn skjedde da Radisson og Groseilliers nådde det området som i dag heter Wisconsin i løpet av vinteren 1659-1660. Senere besøk av franske handelsmann og misjonærer var navn som Claude-Jean Allouez, Daniel Greysolon Duluth, og Pierre-Charles Le Sueur som overvintret med dakotafolket tidlig i 1700. I 1736 drepte en gruppe siouxer Jean Baptiste de La Vérendrye og tjue andre menn på en øy på et sted som franskmennene kalte Lac des Bois, Skogsjøen, beliggende på grensen mellom delstaten Minnesota i USA og provinsen Ontario i Canada. Imidlertid stoppet massakren ikke videre handel med franskmennene før de oppga Nord-Amerika i 1763.
Forfatteren og historikeren Mark van de Logt skrev: «Selv om militære historikere tendere til å reservere begrepet «totalkrig» for konflikter mellom moderne industrielle nasjoner, er betegnelsen mest nøyaktig for de tilstanden mellom pawneene og siouxene og cheyennene. Begge sider rettet angrep ikke bare mot kriger-motstandere, men mot folket som en helhet. Ikke-kjempende var legitime mål. (...) Det er innenfor denne konteksten at den militære tjenesten til pawneespeiderne må bli vurdert.»
Kampen i Massakredalen (Massacre Canyon) i Hitchcock County i Nebraska, som skjedde den 5. august 1873, var den siste store kampen mellom pawneene og siouxene. Det var også det siste slag i stor stil mellom to indianerstammer i USA. Slaget ble utløst da krigere fra en kombinert siouxgruppe av stammene oglala/brulé angrep en gruppe på pawneer på buffalojakt. I henhold til indianeragenten John W. Williamson, som fulgte jaktpartiet, «den andre dagen i juli 1873 forlot indianerne, som utgjorde sju hundre, Genoa for jaktmarkene. Av disse var 350 menn, resten var kvinner og barn.» 69 pawneer ble drept, de fleste av disse var ikke-stridende kvinner og barn. Massakren var en av faktorene til pawneenes beslutning om å flytte til reservatet i Indianerterritoriet (det som i dag er Oklahoma).
Vera Cruz (Rio Grande do Norte)
Vera Cruz er en kommune i delstaten Rio Grande do Norte i nordøstregionen av Brasil.
Sioux
Dakotakrigen i 1862
Senere utsatte USA avtalen om livrenter til dakotaene i fire år, og betalte penger til de hvite ofrene og deres familier. Mennene som fikk dødsstraffen endret av president Lincoln ble sendt i fengsel i Iowa under forhold hvor mer enn halvparten av dem døde.
I løpet av og under opprøret var det mange av santeene og deres slektninger som flyktet fra Minnesota og østlige Dakota til Canada, eller bosatte seg i dalen til Jameselven i et kortvarig reservat før de ble tvunget til å flytte til Crow Creek-reservatet på østbredden av elven Missouri. Noen få slo seg sammen med yanktonaistammen og flyttet ytterligere vestover for å slå seg sammen med ulike lakotagrupper og fortsette krigen mot det amerikanske militæret.
Andre greide å bli værende i Minnesota og i øst i små reservater som eksisterte inn på 1900-tallet, inkludert reservatene Sisseton-Wahpeton, Flandreau, og Devils Lake (Spirit Lake eller Fort Totten) i Sør- og Nord-Dakota. En del endte opp i Nebraska hvor santee-sioux-stammen i dag har et reservat ved sørbredden av Missouri.
De som flyktet til Canada har i dag etterkommere som bor i de ni små dakota-reservater, fem av dem ligger i Manitoba (Sioux Valley, Long Plain, Dakota Tipi, Birdtail Creek, and Oak Lake [Pipestone]) og de gjenværende fire (Standing Buffalo, Moose Woods [White Cap], Round Plain [Wahpeton], og Wood Mountain) i Saskatchewan.
Red Clouds krig
Red Clouds krig (også kalt Bozemankrigen) var en bevæpnet konflikt mellom cheyennene, arapahoene og lakotaene på den ene siden og den amerikanske hæren på den andre i territoriene Wyoming og Montana fra 1866 til 1868. Krigen ble utkjempet over kontrollen over Powder River Country i det nordlige og sentrale Wyoming.
Krigen endte med fredsavtalen av Fort Laramie i 1868. At siouxene fikk en form for seier i krigen førte til at de for en tid bevarte kontrollen over Powder River country. Det er ukjent hvor mange av indianerne som ble drept, men anslagsvis rundt hundre stykker, mens rundt to hundre soldater ble drept.
Den store siouxkrigen i 1876–77
Den store siouxkrigen var en rekke av slag mellom lakotaindianerne og allierte stammer som cheyennene mot den amerikanske hæren. Det tidligste trefningen var slaget ved Powder River og det siste slaget var Wolf Mountain. Mellom disse ble det utkjempet slag ved Rosebud, Little Bighorn, Warbonnet Creek, slaget ved Slim Buttes, Cedar Creek og Dull Knife-kampen. Den store siouxkrigen var også kjent som Black Hills-krigen, og var sentrert rundt lakotastammene blant siouxene. En rekke slag ble utkjempet i territoriene Montana, Dakota, og Wyoming, og endte med nederlag for indianerne.
Massakren ved Wounded Knee
Massakren ved Wounded Knee var den siste store væpnede konflikten mellom lakotaindianerne og USA. Den er beskrevet som en «massakre» av general Nelson A. Miles i et brev til Kommisjonen for indianeraffærer.
Richard Crenna
Richard Donald Crenna (1926–2003) var en amerikansk skuespiller best kjent fra Rambo-filmene (1982–1988).
Sioux
Massakren ved Wounded Knee
Den 29. desember 1890 omringet fem hundre tropper fra USAs 7. kavaleri, støttet av fire Hotchkiss-kanoner (lett, hurtigskytende artilleri) en leir med lakotaindianere med ordre om å eskortere dem til jernbanen for videre transport til Omaha i Nebraska.
Richard Crenna
Han medvirket i 120 film- og tv-produksjoner i løpet av karrieren. Han fikk en stjerne på Hollywood Walk of Fame i 1988.
Sioux
Massakren ved Wounded Knee
Om morgenen den 29. desember gikk troppene inn i lakotaenes leir for å avvæpne dem. En versjon av hendelsene hevdet at en døv lakotaindianer ved navn Black Coyote var uvillig til å gi fra seg sin rifle, og at han hadde betalt mye for den. Da de ville frata ham riflen eskalerte det, og et skudd ble avfyrt, og deretter begynte soldatene å skyte vilt fra alle kanter. De drepte menn, kvinner og barn om hverandre, i tillegg til sine egne. Lakotakrigerne som fortsatt hadde sine våpen begynte å skyte tilbake på de angripende soldatene. De overlevende indianerne flyktet, men kavaleriet forfulgte dem og drepte mange som var ubevæpnet.
Richard Crenna
Crenna startet skuespillerkarrieren som barn i radioprogrammet Boy Scout Jamboree, hvor han sporadisk opptrådte i forskjellige roller fra 1937 til 1948. Deretter var han fast i den radiosendte komiserien Our Miss Brooks, og var også med da den ble til fjernsynserie i 1952. Han filmdebuterte i Let's Dance (1950) hvor han hadde en liten birolle. Han gjorde seg siden bemerket i filmer som blant annet Kanonbåten San Pablo (1966), Alliert med mørket (1967), Marooned - Havari i verdensrommet (1969), Skitne penger (1972), Toget til Fort Humbolt (1975), The Evil (1978), Het puls (1981), The Flamingo Kid (1984) og Hot Shots! Part Deux (1993). Han huskes best fra rollen som Oberst Trautman i actionfilmen First Blood (1982), samt dens to første oppfølgere: Rambo: First Blood 2 (1985) og Rambo 3 (1988). Han tv-debuterte i 1952 i en episode av I Love Lucy. Siden gjorde han seg bemerket i komiserier som Our Miss Brooks, hvor han hadde en fast rolle fra 1952 til 1955 (radioversjon før det), og i The Real McCoys, hvor han hadde en fast rolle fra 1957 til 1963. Han hadde også en fast ledende rolle i dramaserien Slattery's People (1964–1965) og i de kortlivede seriene All's Fair (1976–1977), It Takes Two (1982–1983) og Pros and Cons (1991–1992). I tillegg hadde han gjesteopptredener i flere kjente serier, deriblant JAG (4 episoder, 1995–1998), Chicago Hope (1999) og Judging Amy (13 episoder, 2000–2002). Han hadde også fremtredende roller i miniserier som Centennial (1978), On Wings of Eagles (1986) og Intruders (1992). I tillegg spilte han i en rekke tv-filmer, deriblant Devil Dog: The Hound of Hell (1978), The Case of the Hillside Stranglers (1989), 20 000 Leagues Under the Sea (1997) og Out of the Ashes fra 2002, som også var hans siste rolle.
Sioux
Massakren ved Wounded Knee
Ved den tiden da det hele var over var 25 soldater døde, og mer enn 150 lakotaindianere, inkludert kvinner og barn. Hvor mange av de som flyktet som ble drept er uklart. En beregning hevder at rundt 300 ble drept.
Richard Crenna
Han giftet seg i 1950. Ekteskapet ble oppløst i 1955. Han ble gift for andre gang 1959. Han hadde tre barn.
Sioux
Massakren ved Wounded Knee
De døde indianerne ble lagt i massegraver. Rundt tjue soldater ble belønnet med æresmedaljen, den høyeste militære utmerkelsen som tildeles av USA.
Richard Crenna
Crenna døde av kreft i 2003, 76 år gammel.
Sioux
Reservater
Senere på 1800-tallet leide jernbanene jegere for å få utryddet de store flokkene med bison, indianernes fremste matressurser. Santeene og lakotaene ble tvunget til akseptere å leve innenfor reservater definert av hvite amerikanere i bytte for resten av sine landområder, og bytte buffalo med tamkyr og korn. De ble avhengig av en årlig utbetaling garantert ved inngått avtale.
Richard Crenna
Referanser
<References/>
Sioux
Reservater
I Minnesota etterlot avtalene Traverse des Sioux og Mendota i 1851 siouxene med et reservat som var 32 km bredt på hver side av elven Minnesota. I dag lever halvparten av alle innskrevne siouxer av reservatet. Innskrevne medlemmer i noen av siouxstammene i USA er påkrevd å ha avstamning som er minst en fjerdedel siouxavstamning (tilsvarende en besteforeldre) i henhold til den amerikanske loven om «Blood quantum laws».
I Canada anerkjenner de kanadiske myndigheter stammesamfunnet som en av First Nations. Landområdene som disse «første nasjoner» (urbefolkningen) holder kalles for indianerreservater.
Okkupasjonen av Wounded Knee
Hendelsen ved historiske Wounded Knee begynte den 27. februar 1973 da byen Wounded Knee i Sør-Dakota ble tatt av medlemmer av Den amerikanske indianerbevegelse. Okkupantene kontrollerte byen i 71 dager mens ulike statlige og føderale politimyndigheter som FBI og U.S. Marshals Service beleiret dem. To medlemmer av indianerbevegelsen ble drept under skyting ved hendelsen. Meningsmålinger i USA viste at det var utstrakt sympati for indianerne og deres sak ved Wounded Knee. De fikk også støtte fra ulike kjendiser, blant andre navn som Marlon Brando, Johnny Cash, Angela Davis, Jane Fonda og andre.
Republikken Lakota
Lakota Freedom Delegation, en gruppe kontroversielle indianeraktivister, erklærte i desember 2007 at lakotaene trakk seg fra alle avtaler signert med USA for å få herredømme over deres nasjon. En av aktivistene, Russell Means, erklærte at aksjonen var lovlig og siterte naturrett, folkerett og amerikansk lov. Gruppen betrakter Lakota som en selvstendig nasjon, men den har forblitt uten anerkjennelse. De foreslåtte grensene krever tusenvis km av Nord- og Sør-Dakota, Wyoming, Nebraska og Montana.
Amalienlyst (vei)
Amalienlyst (1a–6) er en blindvei ved området Tunga øst for Trondheim som strekker seg fra øst fra Tungavegen mot sørøstlig retning parallelt med Haakon VII's gate. Veien fungerer som adkomstveg for noen få frittstående rekkehus i klynger, men regnes ikke som en gjennomfartsvei da den går gjennom et boligområde og ender blindt i en snuplass.
Veien er oppkalt etter eiendommen Amalienlyst, som ligger mot enden av veien og som nå huser den svenske møbelkjeden IKEA.
Caracalla
Caracalla (født 4. april 188, død 8. april 217) var keiser i Romerriket fra 211 til sin død. Han var sønn av keiser Septimius Severus. Ved fødselen fikk han navnet Lucius Septimius Bassianus, men senere forandret familien navnet til Marcus Aurelius Antoninus. Tilnavnet Caracalla henspiller på en klesdrakt i gallisk stil som han ofte brukte. Romerne gikk med to tunikaer når det var kaldt i været, den innerste kaltes subacula, mens over-tunikaen het tunica exteriodum. Sistnevnte ble gradvis lenger, og ca. år 100 nådde den ned til anklene. Den var da blitt kjent som caracalla, og ca. år 200 ble den båret av nesten alle – også keiseren.
Han regnes som en stor tyrann. Det som fortelles om hans regjering er usikkert på mange måter.
Han var muligens ikke en spesielt dyktig politiker, og omgav seg alltid med embedsmenn som kunne gi råd.
Caracalla er kjent for å ha gitt romersk borgerskap til alle frie menn innenfor rikets grenser. Dette var en betydelig reform, da borgerrett tidligere kun hadde blitt gitt dem som bodde i Italia.
Mens faren beundret Hannibal og reiste en statue av ham, sies det at Caracalla var en beundrer av Aleksander den store, og han skal ha forsøkt å utføre lignende erobringer som han. Han aksentuerte imidlertid det rå i krigføringen. Han var også interessert i mystikk og skal ha fulgt egyptiske skikker. Som den eneste romerske keiser lot han seg avbilde i en faraos klær.
Han gikk til krig mot germanerne og skal i den forbindelse ha utvist stor grusomhet mot sine beseirede fiender. Han gikk også til krig mot Partia og skal under reisen ha sørget for at en rekke mennesker i Alexandria ble drept. Under krigen mot Partia ble han imidlertid myrdet av en offiser.
Yas Marina Circuit
Yas Marina Circuit er en motorsportbane i Abu Dhabi i De forente arabiske emirater. Den er arena for Formel 1-løpet Abu Dhabis Grand Prix, som første gang ble arrangert i. Banen er bygget på den kunstige Yas-øya, og var den andre Formel 1-banen i Midtøsten, etter Bahrain International Circuit.
Banen var opprinnelig planlagt som en gatebane, men dette ble senere endret til en permanent racerbane. Banen har 21 svinger som slynger seg rundt på øya, passerer forbi marinaen og gjennom Yas Marina Hotel. Banen har flere lange rettstrekninger og krappe svinger. Det er fem store tilskuertribuner rundt banen. Like ved banen ligger den store fornøyelses- og temaparken Ferrari World.
Yas Marina Circuit ble bygget av selskapet Aldar, som også bygget parken, havna, samt hoteller og strender som omringer området.
Banen ble etter Abu Dhabi Grand Prix 2010 kritisert av førerne for mangelen på forbikjøringsmuligheter. Fernando Alonso var ute av stand til å passere Vitalij Petrov gjennom en stor del av løpet, og Mark Webber ble også liggende bak Alonso. Løpets organisatorer ble oppfordret til å gjøre endringer på banen til løpet i 2011, med henblikk på å lage flere reelle muligheter til forbikjøring. Baneledelsen gikk først med på å gjøre slike endringer, men endringene er senere blitt utsatt som følge av den store økningen av forbikjøringer i Formel 1-sesongen 2011 forårsaket av innføringen av DRS- og KERS-systemene, samt nye dekkstrategier etter at Pirelli erstattet Bridgestone som dekkleverandør.
StudData
Datamaterialet skal gi grunnlag for panel- og forløpsstudier i forbindelse med forskningsprosjekter. Det er en større og langsiktig satsing som omfatter tyve profesjoner/profesjonsutdanninger. StudData er et samarbeidsprosjekt der elleve høgskoler og universitet deltar. Senter for profesjonsstudier (SPS) ved Oslomet – storbyuniversitetet leder og koordinerer oppbyggingen av databasen, som er finansiert av Norges forskningsråd og Oslomet.
Eksterne lenker
StudData, Senter for Profesjonsstudier, OsloMet
Buksnes
Buksnes er en tidligere kommune i Nordland fylke opprettet som Buksnes formannskapsdistrikt i 1837.
Historie
1. juli 1919 ble Hol fradelt som egen kommune. Buksnes hadde etter delingen 3 188 innbyggere. 1. januar 1963 ble Buksnes, Borge, Hol og Valberg kommuner slått sammen til den nye Vestvågøy kommune. Buksnes hadde ved sammenslåingen 4 416 innbyggere.
Kultur
Buksnes menighetshus og Buksnes kirke ligger på Gravdal, som var en del av Buksnes kommune.
Linje A (Mexico bys metro)
Linje A (10) (Línea A (10)) er en bybanelinje ved Mexico bys metro. Den har fargen lilla på rutekart og går i en sør-østlig retting fra den østlige delen av sentrum og ut i forstedene. Linjen betjener ti stasjoner mellom Pantitlán og La Paz over 14,89km med spor.
Hele linjen sto ferdig i 1991. Pantitlán er den eneste underjordiske stasjonen på linjen, resten av stasjonene er på gateplan.
Linjen er den eneste linjen som ikke er dekkmetro (med unntak av den fremtidlige linje 12), men bruker tradisjonelle jernbanehjul. Linjen får også strøm via pantograf i stedet for strømskinne.
SMILES
SMILES (Simplified Molecular Input Line Entry Specification) kan på norsk oversettes med forenklet strukturkode for molekyler og er et system som muliggjør entydig beskrivelse av kjemiske molekylers struktur ved hjelp av korte ASCII-strenger. SMILES-strenger kan importeres av de fleste molekyl-editorer for konversjon tilbake til to-dimensjonale tegninger eller tre-dimensjonale modeller av molekylet.
Den opprinnelige SMILES-spesifikasjonen ble utviklet av Arthur Weininger og David Weininger på slutten av 1980-tallet. Den har siden blitt modifisert og utvidet av andre, særlig av Daylight Chemical Information Systems Inc. Andre lineære notasjonssystemer inkluderer Wiswesser Line Notation (WLN), ROSDAL og SLN (Tripos Inc). Nylig har IUPAC introdusert InChI (International Chemical Identifier) som en standard for å presentere formler. SMILES regnes generelt som å ha den fordelen at det er noe lettere å lese for mennesker enn InChI, og det har også et rikt utvalg av programvarestøtte med omfattende teoretisk (f.eks. grafteori) støtte.
Kanonisk SMILES og Isomerisk SMILES
Termen kanonisk SMILES viser til den versjonen av SMILES-spesifikasjon som inkluderer regler for å sikre at hvert distinkt kjemisk molekyl har en eneste, unik SMILES-representasjon. En vanlig anvendelse av kanonisk SMILES er indeksering og sikring av unikhet for molekyler i en database.
Termen isomerisk SMILES viser til den versjonen av SMILES-spesifikasjon som inkluderer tillegg til støtte for spesifisering av isotoper, chiralitet og konfigurasjonen av dobbeltbindinger. En viktig egenskap ved disse reglene er at de muliggjør rigorøs partiell spesifisering av chiralitet.
Grafbasert definisjon
I forhold til en grafbasert beregningsprosedyre er SMILES en streng som fremkommer ved å skrive ut symbolnodene man støter på i dybde-først-søk trevandring gjennom en kjemisk graf. Den kjemiske grafen blir først trimmet for å fjerne hydrogenatomer og sykluser brytes opp for å gjøre grafen om til et omspennende tre. Der sykluser har blitt brutt blir numeriske suffiksmerkelapper inkludert for å angi de tilkoplete nodene. Parenteser blir brukt for å angi punkter hvor treet forgrener seg.
Eksempler
Atomer blir representert med standardforkortelsen for grunnstoffene, i klammer, slik som [Au] for gull. Hydroksid-anionet er [OH-]. Klammer kan utelates for den «organiske undergruppen» til B, C, N, O, P, S, F, Cl, Br og I. Alle andre grunnstoffer må omsluttes med klammer. Dersom klammene utelates vil det korrekte antall implisitte hydrogenatomer antas; for eksempel vil SMILES for vann være kun O og for etanol CCO.
Dobbeltbindingen i karbondioksid representeres som O=C=O og trippelbindingen i hydrogencyanid som C#N.
Grener beskrives med parenteser, som i CCC(=O)O for propionsyre og C(F)(F)F for fluoroform, som og kunne beskrives av den ikke-kanoniske formelen FC(F)F.
Sykloheksan representeres som C1CCCCC1, der ideen bak de to ettallene er at de indikerer den samme posisjonen i molekylet, slik at det her dannes en ring med seks karbonatomer. Bemerk også at merkelappen er sifferet (i dette tilfellet 1) og ikke kombinasjonen ‘C1’.
Aromatiske C-, O-, S- og N-atomer vises med minuskler, altså ‘c’, ‘o’, ‘s’ og ‘n’. Bindinger i en aromatisk syklus blir sjelden markert eksplisitt unntatt i SMARTS søkemønstre. Benzen er derfor c1ccccc1.
Isomerisk SMILES
Konfigurering rundt dobbeltbindinger blir angitt ved bruk av tegnene «/» og «\». For eksempel er F/C=C/F en representasjon av trans-difluoroeten, hvor F-ene er på hver sin side av dobbeltbindingen, mens F/C=C\F er en representasjon av cis-difluoroeten, hvor F-ene er på samme side av dobbeltbindingen, slik figuren viser.
Utvidelser
SMARTS er en modifikasjon av SMILES som i tillegg til SMILES-elementene muliggjør spesifiseringen av joker-atomer og -bindinger. Dette brukes til å spesifisere søkestrukturer og blir i stor utstrekning brukt i søkeapplikasjoner for kjemiske databaser. Denne praksisen har ført til en utbredt misforståelse om at søk på kjemiske substrukturer ved utregninger skjer ved å matche SMILES/SMARTS-strenger mens de isteden skjer gjennom de utregningsmessig mer krevende søk etter subgraf isomorfisme i grafene som rekonstrueres utfra SMILES-representasjoner.
Konvertering
SMILES kan konvertes tilbake til to-dimensjonale representasjoner ved å bruke Struktur Diagram-Generering-algoritmer. Denne konversjonen er ikke alltid entydig. Konversjon til tre-dimensjonal representasjon oppnås gjennom energiminimiserende innfallsmetoder.
Per Stranger-Thorsen
Per Arne Stranger-Thorsen (født 26. august 1923, død 26. mai 1944) var en norsk student som deltok i motstandskampen under andre verdenskrig.
Han var sønn av Svein Stranger-Thorsen og Ingrid Lieblein. Da krigen kom studerte han ved Universitetet i Oslo. Den 4. mai 1944 deltok han på aksjonen mot Arbeidstjenestens lokaler i Kirkeveien som vakt. Under aksjonen ble han sammen med Lars-Emil Erichsen og John Hatland arrestert og utsatt for tortur. Den 26. mai samme år ble han henrettet ved Trandumskogen. Han ligger i dag begravet på Vestre Gravlund.
Fylkesvei 5725
Fylkesvei 5725 (Fv5725) går mellom grenda Moldreim og tettbebyggelsen Utvik i Stryn kommune i Sogn og Fjordane. Veien går langs sørsida av en del av Nordfjord kalt Utfjorden.
De fem dhyānibuddhaer
De fem dhyānibuddhaer (kinesisk: 金刚界五智如来 / 五方佛) er innenfor buddhismen betegnelsen på fem ulike personifiseringer eller representasjoner av fem kvaliteter av Buddha. De er å finne innenfor retningen Vajrayāna eller esoterisk buddhisme, hvor de ofte er fremstilt i mandalaer. De er grunnleggende objekter for dyrkelse innenfor Shingon-shū, en tantrisk retning som ble grunnlagt i Japan av Kūkai i året 807 e.Kr.
De fem dhyānibuddhaene er:
Bankenes sikringsfond
Bankenes sikringsfond administrerer innskuddsgarantien som garanterer for innskudd i norske banker. Bankenes sikringsfond er regulert av lov om Bankenes sikringsfond av 23. mars 2018 og finansforetaksloven av 10. april 2015 kapittel 19 og kapittel 20 og ble etablert 1. juli 2004 etter en sammenslåing av Forretningsbankenes sikringsfond og Sparebankenes sikringsfond. Sparebankenes sikringsfond har historikk tilbake til 1921 hvor sikringsordningen var et frivillig tilbud.
Alle banker med norsk bankkonsesjon er pliktig til å være medlem av Bankenes sikringsfond, mens for filialer av utenlandske banker er medlemskap frivillig. Innskudd i medlemsbankene er sikret med inntil to millioner kroner per innskyter per bank. Hvis en kunde har innskudd i flere banker, gjelder grensen på to millioner for hver av bankene. Om innskyteren er en privatperson eller en juridisk person er uten betydning. Garantibeløpet utbetales til kunden innen syv arbeidsdager etter at Finansdepartementet har vedtatt å avvikle banken.
Innskuddsgarantien har noen unntak, blant annet omfattes ikke innskudd fra andre kredittinstitusjoner eller fra offentlig myndighet. Innskudd av utbytte ved transaksjoner som etter rettskraftig dom er i strid med lovgivningen om hvitvasking av penger eller finansiering av terrorvirksomhet er heller ikke omfattet av innskuddsgarantien.
Alle banker hjemmehørende i EØS-området har ordninger som sikrer innskuddene. Fra 1. januar 2011 ble innskuddsgarantidekningen i EU harmonisert til 100 000 euro.
Aïssata Soulama
Aïssata Soulama (født 11. februar 1979) er en burkinsk friidrettsutøver, som konkurrerer på 400 meter hekk. Under Sommer-OL 2008 i Beijing, Kina representerte hun Burkina Faso der hun ble slått ut i andre runde.
Davita Prendagast
Davita Prendagast (født 16. desember 1984 i Westmoreland (er en jamaicask friidrettsutøver (sprinter).
Prendagast deltok i junior-VM 2002, der hun ble nummer fem i sin semifinale på 400 meter, noe som ikke holdt til finaleplass I VM 2007 i Osaka løp hun sammen med Shericka Williams, Shereefa Lloyd og Novlene Williams på Jamaicas lag på 4 x 400 meter stafett. Jamaica endte på andreplass etter USA.
Shravasti
Shravasti (sanskrit: Śrāvastī), også kjent som Sāvatthī på pāli, er en historisk by i det gamle India og en av de seks store byene i landet i Gautama Buddhas levetid. Byen var hovedsete i kongedømmet Kosala fra det 6. århundre f.Kr. til det 6. århundre e.Kr. Byen befinner seg i det fruktbare nordindiske lavlandet i distriktet Shravasti i den indiske delstaten Uttar Pradesh.
Grunnkretser i Ulstein kommune
Grunnkretser i Ulstein kommune er delområder og grunnkretser som seksjonerer Ulstein kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kinas riksvei 213
Kinas riksvei 213 (G213) løper fra Lanzhou i Gansu til Mohan i Yunnan, ved grensen til Laos. Den er 2827 kilometer lang og fører om Chengdu og Kunming.
Justøybrua
Justøybrua er ei 116 meter lang veibru på fylkesvei 232 i Lillesand kommune i Agder. Brua krysser Blindleia ved Sundet mellom fastlandet og Justøya. Justøybrua ble åpnet 24. oktober 1949 og erstattet en tidligere fergeforbindelse over sundet. Brua har ett kjørefelt. Seilingshøyde 19 meter.
Liste over færøyske lagtingsmedlemmer 1994–1998
Det var 32 medlemmer av Lagtinget på Færøyene mellom lagtingsvalgene 1994 og 1998.
Vila Flor (Brasil)
Vila Flor er en kommune i delstaten Rio Grande do Norte i nordøstregionen av Brasil.
Skrutrekker
En skrutrekker er et redskap for å trekke til eller løsne skruer. Dette verktøyet blir også kalt skrujern.
Skrutrekkere klassifiseres etter sporet på tuppen. De vanligste er flatt spor, krysspor og pozidriv. I senere år har også Torx blitt mer vanlig, også sekskant har fått stor utbredelse etter at selvbyggmøbler kom på markedet for et par tiår siden. Andre mer uvanlige spor er forskjellige såkalte sikkerhetsspor som brukes for å hindre at forbrukere får adgang til bestemte steder.
Skrutrekkere finnes i manuelle og elektriske utgaver. En elektrisk skrutrekker har som regel utskiftbare tupper. Den enkleste manuelle utgaven er beskrevet ovenfor, men det finnes også skrutrekkere med skrallefunksjon og slagtrekkere.
Himeji
Himeji kan ha flere betydninger:
Naturreligion
Naturreligion eller stammereligion er en upresis fellesbetegnelse for en mengde religioner som i sin utbredelse er begrenset til enkelte eller grupper av folkeslag, og som dermed står utenfor de store «verdensreligionene». Naturreligioner er innbyrdes svært ulike og har heller ikke noen forbindelse med hverandre. Derfor betraktes begrepet i antropologien som foreldet.
I tidligere (vestlige) beskrivelser av naturreligioner har disse ofte blitt karakterisert som «primitive», bl.a. fordi de fleste av dem finnes i skriftløse kulturer. Dette er i de fleste tilfeller en feilaktig oppfatning, siden naturreligioner kan bestå av svært komplekse religiøse systemer av regler, riter og overleveringer.
Begrepet naturreligion antyder at de først og fremst dyrker naturen i ulikt vis, eksempelvis solen, dyr eller trær. Dette stemmer for noen, men langt fra alle «naturreligioner». Det forekommer også dyrkning av guder, ånder, forfedre m.m. Man kan derfor skille ut bestemte grupper blant naturreligionene, eksempelvis animisme, sjamanisme, monoteisme, polyteisme, forfedrekult m.m.
Før utbredelsen av dagens verdensreligioner forekom naturreligioner sannsynligvis hos alle folkeslag. I dag er de fremdeles vanlige i bestemte regioner i Afrika, i Amerika og rundt polarsirkelen, inkludert finsk-ugriske religioner i Sápmi og Sibir. Man anslår at totalt en kvart til en halv milliard mennesker er tilhengere av naturreligioner.
Fylkesvei 7060
Fylkesvei 7060 (Fv7060) går mellom Selnes og Selneskorsen i Namsos kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 453 (Nord-Trøndelag).
Hol (Nordland)
Hol er en tidligere kommune i Nordland fylke, fra 1837 en del av Buksnes formannskapsdistrikt.
Historie
1. juli 1919 ble Hol fradelt som egen kommune. Hol hadde ved etableringen 2 272 innbyggere.
1. januar 1963 ble Hol, Buksnes, Borge og Valberg kommuner slått sammen til den nye Vestvågøy kommune. Hol hadde ved sammenslåingen 3 154 innbyggere.
Filmåret 1899
Filmåret 1899 er en oversikt over lanserte filmer, fødte og avdøde filmpersonligheter i 1899.
Avdøde
...
Viçosa (Rio Grande do Norte)
Viçosa er en kommune i delstaten Rio Grande do Norte i nordøstregionen av Brasil.
Melanitini
Melanitini er en gruppe av tropiske sommerfugler som tilhører underfamilien ringvinger (Satyrinae) i den store familien flikvinger (Nymphalidae).
Utseende
Ganske store, mørke sommerfugler med store, brede vinger og smal kropp. Grunnfargen på oversiden er mørk brun, mange arter har et gult eller blått, skrått bånd i forvingen, noen har en stor øyeflekk nær forvingens forhjørne, men denne er lite påfallende på grunn av den mørke grunnfargen. På undersiden har vingene fine tverrstriper og ofte også øyeflekker. Forvingenes forhjørner er ofte litt sigdformet uttrukne, men kan være rettvinklede eller helt avrundet. Vingenes ytterkant er ofte noe flikete. Bakvingen har ofte en kort, utoverrettet "stjert" ytterst.
Levevis
Som mange andre ringvinger unngår Melanitinae gjerne sterkt sollys. Artene er ofte mest aktive i grålysningen og skumringen. Den meget vidt utbredte arten Melanitis leda har larver som lever på ris, sukkerrør, Sorghum og andre gressarter.
Systematisk inndeling
Artstallene følger Tree of life